open-index/open-wikipedia-markdown huggingface dataset:
Λίλυ Σμιθ

Η **Λίλυ Σμιθ** (*Lillian Maud Smith*) ήταν βρετανίδα φεμινίστρια και κολυμβήτρια μεγάλων αποστάσεων.

Γεννήθηκε το 1889. Θέλοντας να αποδείξει ότι η γυναίκα δεν υπολείπεται σε φυσικά προσόντα από τον άνδρα, επεχείρησε το 1912 να κολυμπήσει από το Ντόβερ της Αγγλίας ως το Καλαί της Γαλλίας, δηλαδή να ολοκληρώσει τον κολυμβητικό διάπλου της Μάγχης, μία απόσταση περίπου 32 χλμ σε ευθεία γραμμή· λόγω όμως των ρευμάτων η απόσταση που είναι υποχρεώμενος να διανύσει ο κολυμβητής υπερβαίνει τα 50 χλμ. Μέχρι τότε ο μόνος που είχε κατορθώσει να ολοκληρώσει τον κολυμβητικό διάπλου της Μάγχης ήταν ο Μάθιου Γουέμπ το 1875 και κανένας άλλος. Η Λίλυ Σμιθ συμμετείχε στον αγώνα για το δικαίωμα ψήφου των γυναικών, ήταν δηλαδή σουφραζέτα.

Το 1912 το εγχείρημά της να διαπλεύσει κολυμβητικώς τη Μάγχη διάρκεσε έξι ώρες, αλλά εγκατέλειψε την προσπάθεια. Επανέλαβε το ίδιο εγχείρημα την επόμενη χρονιά, το 1913, αλλά και πάλι δεν κατάφερε να ολοκληρώσει τον διάπλου

Το 1911 η Λίλυ Σμιθ επιχείρησε να κολυμπήσει με επιστροφή από τη Μ. Βρετανία ως το Νησί Γουάιτ, μία απόσταση μικρότερη από το πλάτος της Μάγχης, αλλά με ισχυρότερα ρεύματα. Όντως κατάφερε να ολοκληρώσει το πρώτο σκέλος του άθλου, δηλαδή να φτάσει κολυμπώντας ως τη νησί Γουάιτ, αλλά ενώ επέστρεφε από το νησί του Γουάιτ στην ακτή της Μ. Βρετανίας ένα ατύχημα (πρόσκρουση σε αντικείμενο που επέπλεε) την εξανάγκασε να να εγκαταλείψει την ολοκλήρωση της προσπάθειας .
 
## Παραπομπές


## Πηγές
* Lisa Bier : Fighting the Current-The Rise of American Women's Swimming, 1870-1926 (2011)
* Dave Day-Margaret Roberts: Swimming Communities in Victorian England (2019)

Κατηγορία:Βρετανοί φεμινιστές
Κατηγορία:Σουφραζέτες
Κατηγορία:Βρετανοί αθλητές της κολύμβησης
Mixer

Το **Mixer** είναι μία ιστοσελίδα δημιουργημένη απ' την εταιρία Microsoft Corporation, η οποία δίνει στους gamers την δυνατότητα να κάνουν ζωντανή μετάδοση ότι παιχνίδι θέλουν. Αυτό γίνεται με ειδικά προγράμματα όπως το OBS Studio, το XSplit, φυσικά, το XBox Game Bar και πολλά ακόμα. Μία ακόμα πρωτοτυπία σε σχέση με τις άλλες υπηρεσίες για live streaming είναι ότι στο Mixer γίνεται να κάνει κάποιος "host" κάποιον άλλο για να μεταδίδει αυτός στο κανάλι του. 

Το Mixer γνώρισε μεγάλη επιτυχία, διότι χιλιάδες gamers απ' όλον τον κόσμο προτιμούν αυτήν την υπηρεσία για τη ζωντανή μετάδοση του παιχνιδιού τους.

Ωστόσο,η Microsoft επικαλούμενη την αδυναμία κλιμάκωσης των λειτουργιών της, ανακοίνωσε στις 22 Ιουνίου 2020, ότι το Mixer θα τερματιστεί στις 22 Ιουλίου και ότι έχει συναφθεί συμφωνία με το Facebook.

Κατηγορία:Ιστοσελίδες
Κατηγορία:Microsoft
Τζόζεφ Μπούτιτζετζ

Ο **Τζόζεφ Άντονι Μπούτιτζετζ Β**' (αγγλ. *Joseph Anthony Buttigieg II*) ήταν Μαλτεζο-Αμερικανός ακαδημαϊκός στη λογοτεχνία και μεταφραστής. Κατείχε την έδρα Αγγλικών Ουίλιαμ Ρ. Κέναν Τζ. στο Πανεπιστήμιο της Νοτρ Νταμ μέχρι τη συνταξιοδότησή του το 2017, οπότε και εξελέγη ομότιμος καθηγητής. Ο Μπούτιτζετζ συνέβαλλε στη μετάφραση και στην επιμέλεια της τρίτομης αγγλικής έκδοσης των *[[Τετράδια της φυλακής]]* του Αντόνιο Γκράμσι.

## Πρώτα χρόνια και εκπαίδευση
Ο Τζόζεφ Μπούτιτζετζ γεννήθηκε στις 20 Μαΐου 1947 στο Χαμρούν της Μάλτας και ήταν το μεγαλύτερο από τα οκτώ παιδιά του Τζόζεφ Άντονι και της Μαρία Κοντσέτα Μπούτιτζετζ. Σπούδασε στο Πανεπιστήμιο της Μάλτας, από το οποίο απέκτησε πτυχίο και τίτλο μάστερ. Αργότερα απέκτησε δεύτερο πτυχίο από το Κολλέγιο Χέιθροπ του Πανεπιστημίου του Λονδίνου, ενώ απέκτησε το διδακτορικό του το 1976 από το Πανεπιστήμιο Μπίνγκχαμπτον πάνω στο βιβλίο *[[Ένα πορτραίτο του καλλιτέχνη σε νεαρή ηλικία]]* του Τζέιμς Τζόυς. Απέκτησε την αμερικάνικη υπηκοότητα το 1979.

## Σταδιοδρομία και προσωπική ζωή
Ο Μπούτιτζετζ δίδαξε στο Πολιτειακό Πανεπιστήμιο του Νέου Μεξικού στη Λας Κρούσες από το 1976, όπου γνώρισε τη μετέπειτα σύζυγό του Τζένιφερ Ανν Μοντγκόμερι. Οι δύο τους παντρεύτηκαν το 1980 ενώ, την ίδια χρονιά, ξεκίνησε να διδάσκε στο Πανεπιστήμιο της Νοτρ Νταμ. Ο γιος τους Πιτ Μπούτιτζετζ εξελέγη δήμαρχος του Σάουθ Μπεντ της Ιντιάνα και ήταν υποψήφιος για το χρίσμα του Δημοκρατικού Κόμματος στις προεδρικές εκλογές του 2020.

Ο Μπούτιτζετζ ειδικεύτηκε στη μοντέρνα ευρωπαϊκή λογοτεχνία και θεωρία. Ήταν μεταφραστής και επιμελητής της τρίτομης έκδοσης των *[[Τετράδια της φυλακής|Τετραδίων της φυλακής]]* του Αντόνιο Γκράμσι στα αγγλικά, η οποία δημοσιεύτηκε από το 1992 μέχρι το 2007 με τη στήριξη του Εθνικού Ταμείου για τις Ανθρωπιστικές Επιστήμες. Ήταν ιδρυτικό μέλος και πρόεδρος της Παγκόσμιας Εταιρίας Γκράμσι, η οποία ιδρύθηκε για τη διευκόλυνση της επικοινωνίας ανάμεσα στους μελετητές του έργου του Γκράμσι. Διετέλεσε πρόεδρος του τμήματος Αγγλικών στο Πανεπιστήμιο της Νοτρ Νταμ ενώ, στη συνέχεια, προήχθη στην έδρα Αγγλικών Ουίλιαμ Ρ. Κέναν Τζ. στο ίδιο πανεπιστήμιο. Εξελέγη ομότιμος καθηγητής το 2017, αμέσως μετά τη συνταξιοδότησή του. Πέθανε στις 27 Ιανουαρίου 2019 στο Σάουθ Μπεντ.

## Παραπομπές


Κατηγορία:Μαλτέζοι συγγραφείς
Κατηγορία:Αμερικανοί μεταφραστές
Κατηγορία:Αμερικανοί συγγραφείς
Μανού Ντιμπανγκό

Ο **Εμανουέλ Ν'Ντζοκέ Ντιμπανγκό** (γαλλικά: *Emmanuel N'Djoké Dibango*), γνωστός ως **Μανού Ντιμπανγκό** (γαλλικά: *Manu Dibango*, καθώς και υπό τα καλλιτεχνικά ψευδώνυμα *Papagroove* ή *Papa Manu*, ήταν Καμερουνέζος σαξοφωνίστας και τραγουδιστής της έθνικ τζαζ μουσικής, γεννημένος στις 12 Δεκεμβρίου 1933, στη Ντουαλά του Καμερούν, και αποβιώσας στις 24 Μαρτίου 2020, στο Παρίσι της Γαλλίας, έπειτα από επιπλοκές στην υγεία του, σχετιζόμενες με τον COVID-19.

## Παραπομπές


Κατηγορία:Σαξοφωνίστες της τζαζ
Κατηγορία:Συνθέτες της τζαζ
Κατηγορία:Καμερουνέζοι συνθέτες
Κατηγορία:Καμερουνέζοι τραγουδιστές
Κατηγορία:Μουσικοί της έθνικ
Κατηγορία:Ιππότες της Λεγεώνας της Τιμής
Βραβείο Α' Ανδρικού Ρόλου της Ένωσης Διαδικτυακών Κριτικών Κινηματογράφου

Το **Βραβείο Α' Ανδρικού Ρόλου της Ένωσης Διαδικτυακών Κριτικών Κινηματογράφου** () είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει έναν ηθοποιό που έχει επιδείξει εξαιρετική απόδοση σε πρωταγωνιστικό ρόλο.

## Νικητές
### Δεκαετία 1990

### Δεκαετία 2000

### Δεκαετία 2010

### Δεκαετία 2020

## Δείτε επίσης
*Βραβείο Α' Ανδρικού Ρόλου της Ένωσης Κριτικών Κινηματογράφου της Βοστώνης
*Βραβείο Α' Ανδρικού Ρόλου της Ένωσης Κριτικών Κινηματογράφου του Λος Άντζελες
*Βραβείο Α' Ανδρικού Ρόλου της Ένωσης Κριτικών Κινηματογράφου της Νέας Υόρκης
*Βραβείο Α' Ανδρικού Ρόλου της Ένωσης Κριτικών Κινηματογράφου του Ντάλας-Φορτ Γουόρθ
*Βραβείο Α' Ανδρικού Ρόλου της Ένωσης Κριτικών Κινηματογράφου του Ντιτρόιτ
*Βραβείο Α' Ανδρικού Ρόλου της Ένωσης Κριτικών Κινηματογράφου του Σαν Ντιέγκο
*Βραβείο Α' Ανδρικού Ρόλου της Ένωσης Κριτικών Κινηματογράφου του Σαν Φρανσίσκο
*Βραβείο Α' Ανδρικού Ρόλου της Ένωσης Κριτικών Κινηματογράφου του Σικάγου
*Βραβείο Α' Ανδρικού Ρόλου της Ένωσης Κριτικών Κινηματογράφου της Φλόριντα
*Βραβείο Α' Ανδρικού Ρόλου της Ένωσης Κριτικών Κινηματογράφου του Χιούστον

## Παραπομπές

## Εξωτερικοί σύνδεσμοι
* 

Κατηγορία:Βραβεία της Ένωσης Διαδικτυακών Κριτικών Κινηματογράφου
Βραβείο Καλύτερου Διευθυντή Φωτογραφίας της Ένωσης Διαδικτυακών Κριτικών Κινηματογράφου

Το **Βραβείο Καλύτερου Διευθυντή Φωτογραφίας της Ένωσης Διαδικτυακών Κριτικών Κινηματογράφου** (αγγλικά:
Online Film Critics Society Award For Best Cinematography) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει έναν διευθυντή φωτογραφίας που έχει επιδείξει εξαιρετικό επίτευγμα στην κινηματογραφική βιομηχανία.

## Νικητές
### 1990s

### 2000s

### 2010s

### 2020s

## Παραπομπές

## Εξωτερικοί σύνδεσμοι
* 
 

Κατηγορία:Βραβεία της Ένωσης Διαδικτυακών Κριτικών Κινηματογράφου
Βραβείο Καλύτερου Ντοκιμαντέρ της Ένωσης Διαδικτυακών Κριτικών Κινηματογράφου

Το **Βραβείο Καλύτερου Ντοκιμαντέρ της Ένωσης Διαδικτυακών Κριτικών Κινηματογράφου** (αγγλικά:
Online Film Critics Society Award For Best Documentary Film) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει το καλύτερο ντοκιμαντέρ της κινηματογραφικής βιομηχανίας.

## Νικητές
 
* 1997: *[[4 Little Girls]]* 
* 1998: *[[The Big One (film)|The Big One]]* 
* 1999: *[[Buena Vista Social Club (film)|Buena Vista Social Club]]* 
* 2000: *[[The Filth and the Fury]]* 
* 2001: *[[Startup.com]]* 
* 2002: *[[Bowling for Columbine]]* 
* 2003: *[[Capturing the Friedmans]]* 
* 2004: *[[Fahrenheit 9/11]]* 
* 2005: *[[Grizzly Man]]* 
* 2006: *[[An Inconvenient Truth]]* 
* 2007: *[[The King of Kong: A Fistful of Quarters]]* 
* 2008: *[[Man on Wire]]*
* 2009: *[[Anvil! The Story of Anvil]]* 
* 2010: *[[Exit Through the Gift Shop]]* 
* 2011: *[[Cave of Forgotten Dreams]]* 
* 2012: *[[This Is Not a Film]]* 
* 2013: *[[The Act of Killing]]* 
* 2014: *[[Life Itself (2014 film)|Life Itself]]* 
* 2015: *[[The Look of Silence]]*
* 2016: *[[O.J.: Made in America]]*
* 2017: *[[Faces Places (film)|Faces Places]]*
* 2018: *[[Won't You Be My Neighbor? (film)|Won't You Be My Neighbor?]]*
* 2019: *[[Apollo 11 (2019 film)|Apollo 11]]*

## Παραπομπές

## Εξωτερικοί σύνδεσμοι
* 
 

Κατηγορία:Βραβεία της Ένωσης Διαδικτυακών Κριτικών Κινηματογράφου
Σταυροσκιάδι Ιωαννίνων

Το **Σταυροσκιάδι** ή **Σταυροσκιάδιο** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Το Σταυροσκιάδι βρίσκεται στα σύνορα της Ελλάδας με την Αλβανία και ανήκει στα Πωγωνοχώρια. Είναι κτισμένο στις ανατολικές πλαγιές του όρους Μακρύκαμπος σε υψόμετρο 920 μέτρα. Απέχει 68 χλμ. ΒΔ. από τα Ιωάννινα, 35 χλμ. ΒΔ. από το Καλπάκι (έδρα του Δήμου) και 4 χλμ. Β.-ΒΑ. από την Πωγωνιανή. Την περίοδο της κατοχής, στις 9 Ιουνίου 1944 πυρπολήθηκε και καταστράφηκε από τους Γερμανούς, ενώ οι κάτοικοί του γλίτωσαν από ομαδική εκτέλεση την τελευταία στιγμή. Το χωριό, μετά την απελευθέρωση, αναφέρεται επίσημα το 1919 στο ΦΕΚ 184Α - 19/08/1919 να ορίζεται έδρα της νεοϊδρυθείσας ομώνυμης κοινότητας. Σύμφωνα με το σχέδιο Καλλικράτης, μαζί με την Πωγωνιανή, τους Δρυμάδες και το Δολό αποτελούν τη δημοτική ενότητα Πωγωνιανής  που ανήκει στο Δήμο Πωγωνίου και σύμφωνα με την απογραφή 2011 έχει 34 μόνιμους κατοίκους.

## Εξωτερικοί σύνδεσμοι
*Το ολοκαύτωμα του Σταυροσκιαδίου - Ν. Υφαντής

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Κατερίνα Μισιχρόνη

Η **Κατερίνα Μισιχρόνη** (Θεσσαλονίκη ,1982) είναι Ελληνίδα ηθοποιός και χορεύτρια.

Έγινε γνωστή στο ευρύ κοινό μέσα από τη συμμετοχή της στην επιτυχημένη σειρά Το Νησί.

## Πρώιμα χρόνια
Η Κατερίνα Μισιχρόνη γεννήθηκε στη Θεσσαλονίκη και μεγάλωσε στην Αθήνα. Αφού ενηλικιώθηκε, σπούδασε Ψυχολογία στο Ρέθυμνο για δύο χρόνια. Παράλληλα, ασχολήθηκε με τη γυμναστική και το μπαλέτο. Έτσι, γράφτηκε στην Κρατική Σχολή Ορχηστικής Τέχνης. Στη συνέχεια, δραστηριοποιήθηκε επαγγελματικά με τον κλασικό χορό στο Λονδίνο, το Βερολίνο και τις ΗΠΑ. Σε μία από τις παραστάσεις εκεί καλούνταν να συνδυάσει την υποκριτική με τον χορό, κάτι που αποτέλεσε το έναυσμα της καριέρας της ως ηθοποιός.

## Καριέρα
Δύο χρόνια αργότερα, το 2008, έλαβε μέρος στη νεανική κοινωνική σειρά του Alpha Γ4. Τη σεζόν 2010-2011, έγινε γνωστή στο τηλεοπτικό κοινό, αφού συμπρωταγωνίστησε στη μεγάλη παραγωγή του Mega Το Νησί με τους: Στέλιο Μάινα, Κατερίνα Λέχου, Τάσο Νούσια, Αλέξανδρο Λογοθέτη και Νίκο Ορφανό. Τα επόμενα χρόνια, ακολούθησαν οι σειρές: Όρκος σιωπήςΜη με σκαςΠροδοσίες. Τη σεζόν 2017-2018, πρωταγωνίστησε στη ρομαντική κομεντί 4xxx4Έγκλημα και πάθος στον ΑΝΤ1. Το 2019, είχε βασικό ρόλο στην κοινωνική σειρά Λόγω τιμής.

Στον κινηματογράφο, έχει εμφανιστεί στις ταινίες: Alter EgoΘετικές ιστορίεςDogs, cats and ratsEvergreenThe Quiet NightsThe ImmortalizerFeel FlowsBourekΟ σπόροςΣύκοChinatown - Τα τρία καταφύγια.

Ακόμα, έχει συμμετάσχει σε αρκετές θεατρικές παραστάσεις στο διάστημα 2015-2020, συμπεριλαμβανόμενων των: ΛυσιστράτηΜεθυσμένη πολιτείαΈντα Γκάμπλερ.

Τέλος, τα τελευταία χρόνια δραστηριοποιείται με την παραγωγή ελαιόλαδου, σε συνεργασία με τον ξάδερφό της, ο οποίος εξειδικεύτηκε στην Ιταλία στη γευσιγνωσία ελαιόλαδου.

## Παραπομπές

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Ένωση Διαδικτυακών Κριτικών Κινηματογράφου

Η **Ένωση Διαδικτυακών Κριτικών Κινηματογράφου** (αγγλικά: **Online Film Critics Society** (**OFCS**) είναι επαγγελματικός συνεταιρισμός για κριτικούς ταινιών, οι οποίοι δημοσιεύουν τις κριτικές, συνεντεύξεις και αναλύσεις ταινιών τους στο Διαδίκτυο.

Η *Ενωση* ιδρύθηκε το 1997. Τα μέλη του περιλαμβάνουν συγγραφείς από ιστοσελίδες σχετικές με ταινίες όπως τις: *Apollo Guide*, *[[DVDTalk]]*, *eFilmCritic.com*, *[[The Moving Arts Film Journal]]*, *FilmCritic.com,* *[[FilmFocus]]*, *[[Film Threat]]*, *[[Internet Movie Database]]* και *[[Slant Magazine]]*.

Από το 1997, η *Ενωση* απονέμει ετήσια βραβεία που αναγνωρίζουν τις καλύτερες ταινίες σε περίπου δεκαεπτά κατηγορίες. Αυτά τα βραβεία σημειώνονται στα καθιερωμένα έντυπα μέσα όπως το Variety και το The Hollywood Reporter, και περιλαμβάνονται στην ετήσια πρόβλεψη τους σχετικά με τους τελικούς νικητές των βραβείων Όσκαρ.

## Τωρινές κατηγορίες βραβείων

*Α' Ανδρικός Ρόλος
*Α' Γυναικείος Ρόλος
*Β' Ανδρικός Ρόλος
*Β' Γυναικείος Ρόλος
*Καλύτερη Ταινία
*Καλύτερη Σκηνοθεσία
*Καλύτερη Ξενόγλωσση Ταινία
*Καλύτερη Ταινία Κινουμένων Σχεδίων  (2001–)
*Καλύτερο Ντοκιμαντέρ
*Καλύτερος Διευθυντής Φωτογραφίας (1998–)
*Καλύτερο Πρωτότυπο Σενάριο (1998–1999, 2001–)
*Καλύτερο Προσαρμοσμένο Σενάριο (1998–1999, 2001–)
*Καλύτερης Πρωτότυπης Μουσικής (1998–2009, 2018–)
*Καλύτερο Μοντάζ (1998–2000, 2002, 2004–)
*Καλύτερος Ανερχόμενος Σκηνοθέτης (1999, 2001–)
*Καλύτερος Ανερχόμενος Ηθοποιός (2000–)
*Ειδικό Βραβείο Επιτευγματος (1999, 2011–)

## Προηγούμενες κατηγορίες βραβείων
*Καλύτερο Σενάριο (1997, 2000)
*Καλύτερο Καστ (1998–2002)
*Καλύτερη Ιστοσελίδα Κριτικής Ταινιών (1999)
*Καλύτερη Επίσημη Ιστοσελίδα Ταινίας(1999)
*Ειδικό Βραβείο OFCS (1999)
*Καλύτερο DVD (2000–2001)
*Καλύτερα Πρόσθετα Χαρακτηριστικά σε DVD (2000)
*Καλύτερος Σχολιασμός σε DVD (2000)
*Καλύτερη Ιστοσελίδα σχετική με Ταινία (2000)
*Καλύτερη Καλλιτεχνική Διεύθυνση (2002–2003)
*Καλύτερα Κοστούμια (2002–2003)
*Καλύτερος Ήχος (2002–2003)
*Καλύτερα Οπτικά Εφέ (2002–2003)

## Παραπομπές


## Εξωτερικοί σύνδεσμοι
*OFCS home
*Βραβεία Online Film Critics Society  στο Internet Movie Database 

Κατηγορία:Κινηματογραφικά βραβεία στις Ηνωμένες Πολιτείες
Κατηγορία:Βραβεία κινηματογράφου
Ριάχοβο Ιωαννίνων

Το **Ριάχοβο** είναι ημιορεινός οικισμός της Ηπείρου στην Περιφερειακή Ενότητα Ιωαννίνων σε υψόμετρο 420 μέτρα

## Γεωγραφία - αξιοθέατα
Το Ριάχοβο βρίσκεται στον κάμπο του ποταμού Καλαμά (Θύαμις), σε απόσταση 52 χιλιόμετρα βορειοδυτικά από τα Ιωάννινα (μέσω Κάτω Λαψίστας) και 15 χιλιόμετρα νότια από το Καλπάκι (μέσω Χρυσορράχης). Το χωριό είναι κτισμένο δυτικά του ποταμού, ανάμεσα στα χωριά Κουκλιοί (ΒΔ.), Μαζαράκι (ΒΑ.) και Καταρράκτης (Ν.). 

Η ονομασία του πιθανολογείται ότι προέρχεται από σλαβική λέξη που σημαίνει "ο τόπος με τις καρυδιές". Θρησκευτικό αξιοθέατο της περιοχής είναι, στη δασώδη και με πολλά νερά θέση "Ντουβρίτς", η Ιερά Μονή Αγίου Γεωργίου (του 1998) που διαθέτει  χώρους αναψυχής, αθλοπαιδιών,  πολιτιστικών εκδηλώσεων, αμφιθέατρο κ.α. Άλλα αξιοθέατα είναι στα ανατολικά του χωριού το παλιό τζαμί στην περιοχή "Μετζίτια" και στα δυτικά η λίμνη του Ριαχόβου με τους ερωδιούς που την επισκέπτονται.

Ως ξεχωριστός οικισμός αναφέρεται επίσημα για πρώτη φορά το 1919 στο ΦΕΚ 184Α - 19/08/1919 να προσαρτάται στην τότε κοινότητα Γλύζιανης (Καταρράκτης). Σύμφωνα με το σχέδιο Καλλικράτης, αποτελεί την τοπική κοινότητα Ριαχόβου που ανήκει στη δημοτική ενότητα Άνω Καλαμά του Δήμου Πωγωνίου και σύμφωνα με την απογραφή 2011 έχει πληθυσμό 123 μόνιμους κατοίκους.

## Εξωτερικοί σύνδεσμοι

* Φωτογραφίες από το Ριάχοβο

## Παραπομπές


Κατηγορία:Δήμος Πωγωνίου
Κατηγορία:Χωριά της περιφερειακής ενότητας Ιωαννίνων
Βασίλης Ευταξόπουλος

Ο **Βασίλης Ευταξόπουλος** είναι Έλληνας ηθοποιός και σκηνοθέτης.

## Βιογραφικό
Γεννήθηκε και μεγάλωσε στην Αθήνα. Τελειώνοντας το σχολείο σπούδασε στη Δραματική Σχολή του Εθνικού Θεάτρου, στη Σχολή Κινηματογράφου Τηλεόρασης Λ. Σταυράκου και στο Πανεπιστήμιο της Περούτζια.

Ξεκίνησε την πορεία του στην τηλεόραση το 1987 ως παρουσιαστής του τηλεπαιχνιδιού της κρατικής τηλεόρασης *Λέξεις* τη σεζόν 1987-1988. Ως ηθοποιός έκανε την πρώτη του εμφάνιση το 1991 με ένα μικρό ρόλο στη σειρά *Η δίκη* στην ΕΤ1. Ακολούθησαν μικροί ρόλοι στις σειρές *Τα πέτρινα λιοντάρια*, *Ταύρος με Τοξότη* και *[[Οι Μεν Και Οι Δεν]]*. Το 1996 έκανε το ντεμπούτο του στον κινηματογράφο με πρωταγωνιστικό ρόλο στην ταινία *Παραλάβετε διορισμόν* υποδυόμενος ένα δάσκαλο που πηγαίνει να εργαστεί στην επαρχία. Η ταινία επτά χρόνια μετά μεταφέρθηκε στη μικρή οθόνη ως σειρά 10 επεισοδίων με τους ίδιους συντελεστές. Ο πρώτος του μεγάλος ρόλος στην τηλεόραση ήταν τη σεζόν 1997-1998 στη δραματική σειρά *Έκπτωτος Άγγελος*. Το 1999 ξεκίνησε να εμφανίζεται στη μαύρη κωμωδία του Λευτέρη Παπαπέτρου *[[Εγκλήματα (τηλεοπτική σειρά)|Εγκλήματα]]* στον ANT1. Εκεί υποδύθηκε τον αρραβωνιαστικό της Κορίνας, τον γιατρό Παύλο Λογαρά, με τον ρόλο αυτό να τον καθιστά ιδιαίτερα αναγνωρίσιμο στο ευρύ κοινό. Αρχικά μπήκε στη σειρά ως guest στα μέσα του πρώτου κύκλου ενώ κατά τη δεύτερη σεζόν της σειράς ήταν μέρος του πρωταγωνιστικού καστ. Ακολούθησε η σειρά *[[Περί Ανέμων και Υδάτων (σειρά)|Περί Ανέμων και Υδάτων]]* τη σεζόν 2000-2001 ενώ από το 2000 μέχρι το 2002 συμμετείχε στην καθημερινή σειρά της κρατικής τηλεόρασης *Στα φτερά του έρωτα*. τη σεζόν 2002 σειρά  σειρά  Είσαι το Ταίρι Μου στο MEGA  Ακολούθησε ο ρόλος του Λουκά στην καθημερινή σειρά του Mega Channel *[[Απαγορευμένη Αγάπη]]* τις σεζόν 2002-2004 τη σεζόν 2003 σειρά Παραλάβετε διορισμόν στο ΕΤ1 ενώ την ίδια περίοδο συμμετείχε στις σειρές *[[Η Νταντά]]* και *[[Σαββατογεννημένες]]*. Το 2005 πρωταγωνίστησε στην κοινωνική σειρά *Σαν γλυκό του κουταλιού*. Τη σεζόν 2007 σειρά Οι ιστορίες του αστυνόμου Μπέκα στο ALPHA τη σεζόν 2007 σειρά και Ίχνη Επεισόδιο: "Κρυφή ζωή" στο MEGA και τη σεζόν 2007-2008 σειρά Τα κορίτσια του μπαμπά στο ANT1. Ακολούθησαν διάφορες συμμετοχές σε τηλεοπτικές σειρές μεταξύ των οποίων *Οι Ατρόμητοι*, *[[Όλα στον αέρα]]*, τη σεζόν 2009 σειρά Επτά Θανάσιμες Πεθερές στο MEGA τη σεζόν 2010 σειρά Ο πόλεμος των άστρων στο ANT1 τη σεζόν 2014 σειρά  Μάνα Χ Ουρανού στο MEGA και *[[Οι Συμμαθητές]] και [[Ο άντρας των ονείρων μου]]* και άλλες. Τη σεζόν 2018-2019 είχε έναν από τους πρωταγωνιστικούς ρόλους στην καθημερινή σειρά *[[Ο Πρίγκιπας της φωτιάς (τηλεοπτική σειρά)|Ο Πρίγκιπας της φωτιάς]]* στο Open TV. Τη σεζόν 2020 έπαιξε στη σειρά ''Ήλιος'' στο ANT1, τη σεζόν 2022-2024 στη σειρά ''Κάνε Ότι Κοιμάσαι'' στο ΕΡΤ1 και τη σεζόν 2024-2025 στη σειρά *Παιχνίδια Εκδίκησης* στο ΑΝΤ1+ .

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Μαυρονόρος Ιωαννίνων

Το **Μαυρονόρος** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Το Μαυρονόρος βρίσκεται στις βορειοανατολικές πλαγιές του όρους Κασιδιάρης με θέα προς την κοιλάδα  του Άνω Καλαμά, σε απόσταση 46,5 χλμ. ΒΔ. από τα Ιωάννινα και 13 χλμ. ΝΔ. από το Καλπάκι. Η αρχική θέση του χωριού ήταν δυτικότερα και σε μεγαλύτερο υψόμετρο από το σημερινό, σε τοποθεσία με άφθονο νερό και από την οποία οι κάτοικοί του επόπτευαν το γύρω χώρο και να οργάνωναν εύκολα την άμυνα τους από τις επιθέσεις των Τουρκαλβανών. Ιδρύθηκε τα τέλη του 18ου αιώνα (1866) την περίοδο της τουρκοκρατίας από οικογένειες που μετακινήθηκαν από τα "Πανωχώρια της Μουργκάνας" (τη Γλούστα - σημερινό Κεφαλοχώρι, το Γαρδίκι, τα Βορτόπια - σημερινό Αναβρυτό, τα Τσιμπουκάτικα ή Λέκουφα) για να γλιτώσουν από τους Τούρκους. Τα σπίτια του παλιού χωριού είχαν την αρχιτεκτονική των διώροφων πέτρινων αρχοντικών (με την πίντσα και το υπόγειο κελάρι) που εξαπλώθηκε αργότερα σε όλα τα χωριά της Ηπείρου και ήταν κτισμένα με πέτρα λαξευμένη από Ηπειρώτες μαστόρους καθώς και ξύλα δουλεμένα με το χέρι.

## Ονομασία - διοικητικά στοιχεία
Η ονομασία του χωριού προέρχεται από το βουνό Στουπίτσα ή Μαυρονόρος, στους πρόποδες του οποίου είναι κτισμένο το Κεφαλοχώρι (Γλούστα) Θεσπρωτίας, και από την οποία ξεκίνησαν οι ιδρυτές του παλιού χωριού. Με την ονομασία Μαυρονόρος αναφέρεται στην τουρκική στατιστική (σαλναμές) της Ηπείρου του 1895 να υπάγεται στο ναχιγέ Κουρέντων του καζά Ιωαννίνων (20 σπίτια -  χανέδες, 116 αρρ. και 99 θηλ.). Μετά την απελευθέρωση καταγράφεται ως *Μαύρον Όρος* το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας και το όνομά του διορθώθηκε σε Μαυρονόρος το 1928. Σύμφωνα με το σχέδιο Καλλικράτης, αποτελεί την τοπική κοινότητα Μαυρονόρους που ανήκει στη δημοτική ενότητα Άνω Καλαμά του Δήμου Πωγωνίου και σύμφωνα με την απογραφή 2011 έχει πληθυσμό 85  κατοίκους.

## Εξωτερικοί σύνδεσμοι
*Παλαιό Μαυρονόρος Πωγωνίου - Το νεκρό, πέτρινο χωριό "φάντασμα" της Ηπείρου! στο https://www.youtube.com/
*Το Μαυρονόρος - Ομαδικοί εκπατρισμοί 16 χωριών της επαρχίας Φιλιατών
*5 ελληνικά χωριά-φαντάσματα όπου σταμάτησε ο χρόνος (vids) 
*

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Μίριαμ Βάισελμπραουν

Η **Μίριαμ Βάισελμπραουν** (γερμανικά: *Mirjam Weichselbraun*, 27 Σεπτεμβρίου 1981) είναι Αυστριακή τηλεπαρουσιάστρια και ηθοποιός, περισσότερο γνωστή ως παρουσιάστρια του *Dancing Stars*, του *Life Ball* και του *Vienna Opera Ball*. Διεθνώς γνωστή έγινε ως η οικοδέσποινα του Ευρωπαϊκού Διαγωνισμού της Eurovision, το 2015, στην Αυστρία. Γεννήθηκε στο Ίνσμπρουκ και έχει μία δίδυμη αδελφή. Η πρώτη της επαφή με το θέαμα έγινε, το 1999, σε τοπικό ραδιόφωνο, τον σταθμό Antenne Tirol. Το 2001, έκανε την πρώτη της εμφάνιση και μπροστά από την κάμερα, για τον τηλεοπτικό σταθμό TV Tirol, στην εκπομπή *Das Magazin*. Ήδη από το 2000, είχε εκλεχθεί BRAVO-Girl, μέσα από 25.000 διαγωνιζόμενες, του γερμανόφωνου εφηβικού περιοδικού *Bravo*.

Τον Ιανουάριο του 2002, εντάχθηκε στο νεοσύστατο μουσικό κανάλι, VIVA PLUS, με έδρα την Κολωνία, όπου παρουσίασε την εκπομπή *Cologne Day*. Οχτώ μήνες αργότερα άλλαξε τηλεοπτική στέγη και πήγε στο γερμανικό MTV, που εδρεύει στο Βερολίνο, όπου εκεί παρουσίασε την εκπομπή *MTV Select* έως και το 2005. Στη Γερμανία έχει πάρει συνέντευξη και σε δημοφιλείς καλλιτέχνες όπως ο Jon Bon Jovi και οι Nickelback. Κατόπιν, και έως και το 2007 παρουσίασε το  *TRL Germany*, μαζί με τη Joko Winterscheidt. Κατά τη δεκαετία του 2000-10, έχει συμμετάσχει σε αρκετές εκπομπές και σόου όπως το *Song.Null.Fünf*, το *Dancing on Ice*, το *The Dome*, το *Österreich rockt den Song Contest* και το *το Wer singt für Österreich?*. 

Από το 2007 ξεκίνησε να έχει καριέρα και στον κινηματογράφο. Η πρώτη της συμμετοχή σημειώθηκε στην ταινία *Die Rosenkönigin*. Κατά τα επόμενα έτη συνέχισε να αυξάνεται η συμμετοχή της ταινίες, όπως για παράδειγμα το *H3 - Halloween Horror Hostel* (2008) και  το *Zur Sache, Macho!* (2013). Επίσης έχει παίξει και σε τηλεοπτικές σειρές όπως το *Das Traumhotel* και το  *Die ProSieben Märchenstunde*. Παράλληλα, ξεκινά την καριέρα της στη φωνητική ηθοποιία, δίνοντας τη φωνή της σε έργα όπως το *Letzte Tage, jetzt* και την αυστριακή μεταγλώττιση *[[Η ταινία μιας Μέλισσας|Bee Movie]]*. Από το 2013, είναι παντρεμένη με τον Μπεν Μάουσον, με τον οποίον έχει αποκτήσει και μία κόρη. Κατά τη διάρκεια της τηλεοπτικής της καριέρας έχει λάβει και μερικές βραβεύσεις από τον διαγωνισμό Romy. 

## Παραπομπές


## Εξωτερικοί σύνδεσμοι

*
*

Κατηγορία:Τηλεπαρουσιαστές
Κατηγορία:Αυστριακοί ηθοποιοί
Πρωτάθλημα Επιτραπέζιας Αντισφαίρισης Ισραήλ

Το **Πρωτάθλημα Επιτραπέζιας Αντισφαίρισης Ισραήλ** είναι το εθνικό ατομικό πρωτάθλημα στην επιτραπέζια αντισφαίριση του Ισραήλ, που διοργανώνεται από την Ομοσπονδία Επιτραπέζιας Αντισφαίρισης Ισραήλ.

Πραγματοποιείται κάθε χρόνο και αναδεικνύει τους πρωταθλητές Ισραήλ στο απλό ανδρών και στο απλό γυναικών. Η διοργάνωση διεξήχθη για πρώτη φορά το 1953. Το 1973 αναβλήθηκε λόγω του Δ' Αραβοϊσραηλινού πολέμου και το 1981 εξαιτίας του πολέμου του Λιβάνου.

## Κάτοχοι μεταλλίων
thumb|right|Ο 6 φορές πρωταθλητής στο απλό ανδρών, Γιανίβ Σαρόν.
thumb|right|Ο 3 φορές πρωταθλητής στο απλό ανδρών, Σιμόν Ραμπίνοβιτς.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1953–1972, 1974–1980, 1982–τώρα
*Απλό Γυναικών: 1953–1972, 1974–1980, 1982–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Επιτραπέζιας Αντισφαίρισης Ισραήλ

Κατηγορία:Επιτραπέζια αντισφαίριση στο Ισραήλ
Ισραήλ
Νόρμαν Γουόρκερ

Ο **Νόρμαν Γουόρκερ** (*Norman Worker*, Κεντ, Αγγλία, 1927 – Bromley, 5 Φεβρουαρίου 2005) ήταν Βρετανός συγγραφέας και δημιουργός κόμικς, γνωστός για τη συνεισφορά του στη σειρά του Λι Φολκ, Φάντομ.

Ο Γουόρκερ σε ηλικία μόλις 17 ετών πήρε μέρος στον Β’ Π.Π.. Μεταπολεμικά, απασχολήθηκε στην οικογενειακή επιχείρηση κατασκευής επίπλων. Μετά την πτώχευση της τελευταίας, ο Νόρμαν στράφηκε στις εικονογραφημένες εκδόσεις, ύστερα από παρότρυνση του εξαδέλφου του, Πίτερ Ο’ Ντόνελ (1920 – 2010) , που είχε δημιουργήσει τη σειρά Μόντεστι Μπλέιζ και του πρότεινε να γίνει σεναριογράφος. Τότε ο Γουόρκερ απευθύνθηκε στη Σουηδική εκδοτική εταιρεία Semic, για λογαριασμό της οποίας συνέγραψε ιστορίες των ηρώων The Saint και Μπούφαλο Μπιλ. Στην ίδια εταιρεία ξεκίνησε την ενασχόλησή του με τη σειρά The Phantom, αρχικά με το ψευδώνυμο «J. Bull». Σταδιακά κατέστη ο πλέον δημοφιλής συγγραφέας της Σουηδικής έκδοσης της συγκεκριμένης σειράς, δημιουργώντας για αυτήν, 127 διαφορετικά σενάρια, έως τη συνταξιοδότησή του, το 2004. Ήταν εκείνος που καθιέρωσε τη διαχρονικότητα του ήρωά του ανά τους αιώνες, καθώς λάτρευε την ιστορία. Επιπλέον, ο Νόρμαν συνέγραψε ιστορίες του χαρακτήρα Powerman (Νιγηριανός ύπερ-ήρωας), για την εταιρεία Bardon Press Features.

## Πηγή
* Comic Vine: Norman Worker

## Παραπομπές


Κατηγορία:Βρετανοί δημιουργοί κόμικς
Κάστρο του Καστελνώ

Το **κάστρο του Καστελνώ** (château de Castelnaud) είναι ένα μεσαιωνικό φρούριο που βρίσκεται στην κοινότητα Καστελνώ-λα-Σαπέλ στο νομό Δορδόνης. Είναι χαρακτηρισμένο ως ιστορικό μνημείο από το 1980.

## Τοποθεσία
Βρίσκεται στη συμβολή της κοιλάδας του ποταμού Ντορντόνι και της κοιλάδας του ποταμού Σεού και δεσπόζει στην περιοχή. Το κάστρο Καστελνώ βρίσκεται απέναντι από το κάστρο του Μπενάκ, τον αιώνιο μεσαιωνικό αντίπαλό του.

Το κάστρο του Καστελνώ είναι ένα εξαιρετικό παράδειγμα φεουδαρχικής ιδιωτικής οχύρωσης.

## Ιστορία
μικρογραφία|Το κάστρο του Καστελνώ
Ένα πρώτο κάστρο χτίστηκε τον 12ο αιώνα αλλά υπέστη καταστροφές κατά τη διάρκεια της Σταυροφορίας ενάντια στους Αλβιγηνούς (1208-1229), όταν το κάστρο, με πυργοδεσπότη τον οπαδό των Καθαρών Μπερνάρ ντε Κασνάκ, κατελήφθη από τα στρατεύματα του Σιμόν ντε Μονφόρ.

Κατά τη διάρκεια του Εκατονταετούς πολέμου και μετά τη Συνθήκη του Παρισιού το 1259, το Καστελνώ πέρασε στην κυριαρχία του δούκα της Ακουιτανίας, του Ερρίκου Γ΄ της Αγγλίας. Ένα νέο κάστρο ξαναχτίστηκε κατά τη διάρκεια του 13ου αιώνα. 

Στην πλευρά των Άγγλων κατά τη διάρκεια του Εκατονταετούς Πολέμου, καταλήφθηκε οριστικά το 1442 από τα στρατεύματα του βασιλιά της Γαλλίας Καρόλου Ζ'. Μετά τον πόλεμο, ο οίκος Κωμόν ανέκτησε το κάστρο και παρέμεινε ο ιδιοκτήτης του μέχρι τη Γαλλική Επανάσταση.

Στη διάρκεια των επόμενων αιώνων το κάστρο προσαρμόστηκε στην πρόοδο του πυροβολικού και οι μετατροπές και οι εργασίες ανάπτυξης συνεχίστηκαν μέχρι τις αρχές του 17ου αιώνα. Από τη Γαλλική επανάσταση και μετά εγκαταλείφθηκε. Η αποκατάστασή του πραγματοποιήθηκε από το 1967 έως το 2012.

## Το κάστρο σήμερα
Σήμερα το γραφικά ανακαινισμένο κάστρο, ένα ιδιωτικό ακίνητο ανοιχτό στο κοινό, στεγάζει ένα μουσείο μελετών μεσαιωνικού πολέμου. Το Πολεμικό Μουσείο του Μεσαίωνα εγκαινιάστηκε το 1985 και  καταλαμβάνει αρκετές από τις αίθουσες του κάστρου. Οι συλλογές του αποτελούνται από 250 τεμάχια όπλων και πανοπλίες από τον 13ο έως τον 17ο αιώνα, που προέρχονται από τη Γαλλία και την Ευρώπη, σπαθιά, αλεπούδες, πανοπλίες, βαλλίστρες, πυροβόλα και παρουσιάζει ανακατασκευές πολιορκητικών μηχανών, καταπελτών κλπ. Το κάστρο είναι χαρακτηρισμένο ως ιστορικό μνημείο από το γαλλικό Υπουργείο Πολιτισμού.

Το κάστρο επισκέπτονται ετησίως περισσότεροι από 220.000 επισκέπτες.
Αρχείο:Vue d'ensemble Château de Castelnaud.jpg|Το κάστρο Καστελνώ
Αρχείο:Château de Castelnaud - Wurfgeschütz 6.jpg|Ανακατασκευή καταπελτών
Αρχείο:Trébuchet Château de Castelnaud.jpg|Καταπέλτης
Αρχείο:Vue extérieure Château de Castelnaud.jpg|Άποψη από μακριά


## Εξωτερικοί σύνδεσμοι

* Η ιστοσελίδα του κάστρου του Καστελνώ(επιλογή γλώσσας)
* Βίντεο για το κάστρο του Καστελνώ

## Παραπομπές
Κατηγορία:Κάστρα ιστορικά μνημεία (Γαλλία)
Κατηγορία:Κάστρα στη Γαλλία
Γεώργιος Χατζηαναστασίου

Ο **Γεώργιος Χατζηαναστασίου** ήταν Ελληνοκύπριος δημόσιος λειτουργός. Διετέλεσε Υφυπουργός Παρά τω Προέδρω της Κύπρου.

## Βιογραφικά Στοιχεία
Ο Γεώργιος Χατζηαναστασίου διετέλεσε διευθυντής προγραμματισμού και γενικός διευθυντής σε διάφορα υπουργεία της Κύπρου την περίοδο 1980-1999. Από το 1999 μέχρι το 2005 κατείχε τη θέση του γενικού διευθυντή του Συνδέσμου Εμπορικών Τραπεζών. Επιπλέον, διετέλεσε μέρος και πρόεδρος διαφόρων κρατικών επιτροπών και ημικρατικών οργανισμών, μεταξύ των οποίων και του ΡΙΚ.

Απεβίωσε στις 22 Φεβρουαρίου 2017.

## Πολιτική διαδρομή
Στις 11 Μαΐου 2007 διορίστηκε Υφυπουργός Παρά τω Προέδρω στην Κυβέρνηση Τάσσου Παπαδόπουλου. Παρέμεινε στη θέση αυτή μέχρι τις 28 Φεβρουαρίου 2008 που ολοκληρώθηκε η θητεία της κυβέρνησης.

## Παραπομπές


## Πηγές
*

|-

Κατηγορία:Υφυπουργοί Παρά τω Προέδρω (Κύπρος)
Κατηγορία:Κυβέρνηση Τάσσου Παπαδόπουλου 2003
Ινώδης χόνδρος

Ο **ινώδης χόνδρος** είναι ένας ειδικός τύπος συνδετικού ιστού, υποκατηγορία του χόνδρου ο οποίος λόγω της ινόδου μορφής του καθίσταται εξαιρετικά ανθεκτικός. Οι τύποι των κυττάρων που απαρτίζουν τον χόνδρο αυτό περιλαμβάνουν τόσο ινοβλαστικά τόσο και χονδροβλαστικά κύτταρα.
Το ινώδης χόνδρος εντοπίζεται στα γόνατα, στην λεκάνη και στους μεσοσποδύλιους δίσκους και στις απολήξεις των τενόντων..

## Παραπομπές


Κατηγορία:Σκελετικό σύστημα
Κατηγορία:Συνδετικός ιστός
Χανταϊός

Ο **χανταϊός** είναι ιός της οικογένειας των Χανταϊών. Ο ιός μπορεί να μεταδοθεί από το ποντίκι στον άνθρωπο εφόσον ο άνθρωπος καταναλώσει το σωματικό υγρό του ποντικιού. Ακόμη μπορεί να μεταδοθεί μέσω της έκθεσης σε ούρα, περιττώματα ή σάλιο τρωκτικών που φέρουν τον ιό ή από δάγκωμα ποντικιού. Η περίοδος επώασης φτάνει μέχρι και τις 8 εβδομάδες. 

Τα συμπτώματα του χανταϊού είναι συνήθως πυρετός, πονοκέφαλος, βήχας και δύσπνοια.

Οι μολύνσεις ανθρώπων με χανταϊό σχετίζονται σχεδόν εξ ολοκλήρου με την ανθρώπινη επαφή με περιττώματα τρωκτικών, ωστόσο, το 2005 και το 2019, αναφέρθηκε μετάδοση του ιού των Άνδεων από άνθρωπο σε άνθρωπο στη Νότια Αμερική.

Το όνομα του χανταϊού προέρχεται από τον ποταμό Χαντάν στη Νότια Κορέα όπου καταγράφηκε ένα ξέσπασμα. Ο Χο-Βανγκ Λι απομόνωσε τον ιό το 1976.

## Παραπομπές

Κατηγορία:Ιογενείς ασθένειες
Open house

Το **Open House** είναι ένας παγκόσμιος θεσμός για την προώθηση της αρχιτεκτονικής. Βασίζεται σε μια απλή, αλλά ισχυρή ιδέα: την παρουσίαση έργων εξέχουσας αρχιτεκτονικής σε όλους, εντελώς δωρεάν. Οι εκδηλώσεις Open House καλούν το ευρύ κοινό να εξερευνήσει και να ανακαλύψει την αξία του καλοσχεδιασμένου δομημένου περιβάλλοντος μέσα από έναν δημόσιο διάλογο.

## Δίκτυο πόλεων
Η ιδέα του Open House ξεκίνησε από το Λονδίνο το 1992. Μέχρι σήμερα, ο θεσμός έχει καθιερωθεί στις παρακάτω τοποθεσίες σε όλον τον κόσμο:

Στο δίκτυο του Open House Worldwide αναμένεται να προστεθούν εντός του 2020 οι πόλεις Πάλμα και Ταϊπέι, ενώ η εκδήλωση στο Μπέλφαστ δεν πραγματοποιείται πια.

## Περιεχόμενο εκδήλωσης
Η κύρια δράση των εκδηλώσεων Open House περιλαμβάνει δωρεάν αρχιτεκτονικές επισκέψεις ή/και ξεναγήσεις σε κτίρια και χώρους της πόλης με ιδιαίτερο αρχιτεκτονικό ενδιαφέρον, που πραγματοποιούνται για ένα διήμερο το χρόνο. Πέρα από αυτό το διήμερο, σε πολλές πόλεις οι εκδηλώσεις Open House περιλαμβάνουν διάφορες παράλληλες δράσεις που είτε πλαισιώνουν την κύρια δράση είτε πραγματοποιούνται ανεξάρτητα μέσα στη διάρκεια του έτους.

## Διοργάνωση
Οι φορείς που διοργανώνουν την εκδήλωση σε κάθε πόλη είναι εγχώριοι, μη κερδοσκοπικοί και έχουν σύμφωνο συνεργασίας με τον παγκόσμιο φορέα Open-City - Open House Worldwide.

Οι εκδηλώσεις Open House είναι μη κερδοσκοπικού χαρακτήρα και βασίζονται στους θεσμούς του εθελοντισμού και των χορηγιών.

## Εξωτερικοί σύνδεσμοι
http://www.openhouseworldwide.org/

https://openhouselondon.org.uk/

https://ohny.org/

https://architecturefoundation.ie/

https://www.batim-il.org/

https://batim.itraveljerusalem.com/

https://web.archive.org/web/20180330184757/http://english.openhousehelsinki.fi/

https://www.openhouseoslo.org/

https://web.archive.org/web/20130522062407/http://melbourneopenhouse.org.au/

https://www.48hopenhousebarcelona.org/

https://brisbaneopenhouse.com.au/

http://www.openhouseslovenia.org/

https://openhousechicago.org/

https://www.openhouseroma.org/

https://www.trienaldelisboa.com/ohl/

https://openhouseperth.com/ 

http://www.openhousethessaloniki.gr/

https://www.openhouselimerick.ie/

http://ohgdynia.org/

http://www.openhousebsas.org/

https://openhouse-wien.at/en/

http://www.openhouseathens.gr/

http://www.openhousecork.ie/

https://www.openhousevilnius.lt/

https://www.openhousemadrid.org/

https://2020.openhouseporto.com/ 

http://openhouselagos.com/

http://www.openhousemilano.org/

https://openhouse-zuerich.org/

https://openhousestockholm.se/ 

https://ohstgo.cl/

http://sdarchitecture.org/program/openhouse/

https://www.openhousetorino.it/

http://openhousebilbao.org/

http://ohgdansk.org/

https://ohatl.org/ 

http://www.ohcdmx.com/

https://openhouse-basel.org/

http://openhouserosario.org

https://www.openhousemacau.com/

http://openhousebrno.info/ 

http://openhousetallinn.ee/en/

https://openhousevalencia.org/

https://www.openhousenapoli.org/

https://ikenchiku.jp/

## Παραπομπές

Κατηγορία:Αρχιτεκτονική
Επαρχία Οράν

Το **Οράν** (, ) είναι επαρχία (*[[Επαρχίες της Αλγερίας|βιλάγια]]*) στην Αλγερία. Πρωτεύουσα της είναι η ομώνυμη πόλη. Σύμφωνα με την απογραφή του 2008 έχει 1.454.078 κατοίκους, ενώ καλύπτει 2.121 τετραγωνικά χιλιόμετρα. Η επαρχία συνορεύει ανατολικά με τις επαρχίες Μοσταγκανέμ και Μάσκαρα, στα νοτιοδυτικά με την επαρχία Σιντί Μπελ Αμπές, και δυτικά με την Επαρχία Αΐν Τεμουχέντ. 

## Ιστορία
Η επαρχία σχηματίστηκε από τον πρώην γαλλικό νομό του Οράν, ο οποίος διατηρήθηκε μετά την ανεξαρτησία και μετατράπηκε σε *βιλάγια* (επαρχία) με το διάταγμα του 1968. Έλαβε την υπάρχουσα δομή του μετά την αναδιοργάνωση του 1974, όταν έχασε τα δυτικά και τα νότια του τμήματα με τη δημιουργία της επαρχίας Σιντί Μπελ Αμπές. 

## Διοικητική διαίρεση
Από το 1984, η επαρχία χωρίζεται σε 9 διαμερίσματα (*[[Νταΐρα|νταΐρες]]*), τα οποία χωρίζονται σε 26 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αΐν Ελ Τουρκ
# Αρζέβ
# Μπεθιουά
# Μπιρ Ελ Τζιρ
# Μπουτλελίς
# Ες Σενιά
# Γκντυέλ
# **[[Διαμέρισμα Οράν|Οράν]]**
# Ουέντ Τλελάτ

### Κοινότητες

# Αρζέβ
# Αΐν Μπυά
# Αΐν Ελ Κερμά
# Αΐν Ελ Τουρκ
# Μπεν Φρεχά
# Μπεθιουά
# Μπιρ Ελ Τζιρ
# Μπουφατίς
# Μπουσφέρ
# Μπουτλελίς
# Ελ Ανσόρ
# Ελ Μπραγιά
# Ελ Κερμά
# Ες Σενιά
# Γκντυέλ
# Χασί Μπεν Οκμπά
# Χασί Μπουνίφ
# Χασί Μεφσούχ
# Μερς Ελ Χατζάτζ
# Μερς Ελ Κεμπίρ
# Μισεργκίν
# **[[Οράν]]**
# Ουέντ Τλελάτ
# Σιντί Μπεν Γιεκμπά
# Σιντί Σαμί
# Ταφραουί

## Παραπομπές


## Βιβλιογραφία

*  

Οραν
Παντελής Κούρος

Ο **Παντελής Κούρος** (10 Δεκεμβρίου 1932 - 8 Μαΐου 2021) ήταν Ελληνοκύπριος πολιτικός. Διετέλεσε Υφυπουργός Παρά τω Προέδρω της Κύπρου.

## Βιογραφικά Στοιχεία
Ο Παντελής Κούρος γεννήθηκε στη Λευκωσία στις 10 Δεκεμβρίου 1932. Φοίτησε στο Παγκύπριο Γυμνάσιο. Παρακολούθησε μαθήματα κολεγιακού επιπέδου στον κλάδο Δημοσίων σχέσεων και Διεύθυνσης Επιχειρήσεων.

Ήταν από τα ιδρυτικά στελέχη της Ένωσης Αγωνιστών Λευκωσίας, του Παγκύπριου Ενιαίου Μετώπου Αγωνιστών και της Παγκύπριας Εθνικής Οργάνωσης Νεολαίας, στις οποίες κατείχε τη θέση του Γενικού Οργανωτικού και του Βοηθού Γενικού Γραμματέα.

Διετέλεσε Διευθυντής του Γραφείου Επιχειρήσεων της Πολιτικής Άμυνας και παρακολούθησε μαθήματα Πολιτικής Σχεδίασης Έκτακτης Ανάγκης στην Ελλάδα. Κατά την περίοδο της τουρκικής εισβολής του 1974 ανέλαβε τη θέση του Επιτελάρχη της Πολιτικής Άμυνας.

Από το 1953 κατείχε διευθυντή θέση σε συγκρότημα εταιρειών στη Λευκωσία.

Το 1962 νυμφεύθηκε την Ουρανία Τσακίρη η οποία απεβίωσε το 1989. Είχε ένα υιό και μία κόρη. Αδελφός του ήταν ο Ανδρέας Κούρος. 

Απεβίωσε στις 8 Μαΐου 2021.

## Πολιτική πορεία
Το 1969 ήταν ένας από τους στενούς συνεργάτες του Γλαύκου Κληρίδη όταν ίδρυσε το Ενιαίον Κόμμα. Το 23 Ιουλίου 1974, όταν ο Γλαύκος Κληρίδης ανέλαβε καθήκοντα Προεδρεύοντα της Δημοκρατίας, διορίστηκε ως σύνδεσμος της Προεδρίας με την Κεντρική Υπηρεσία Πληροφοριών (ΚΥΠ).

Από την ίδρυση του Δημοκρατικού Συναγερμού το 1976 έως το 1993, κατείχε τη θέση του Διευθυντή του Πολιτικού Γραφείου του Προέδρου του κόμματος, Γλαύκου Κληρίδη. Στις 30 Απριλίου 1993 διορίστηκε Υφυπουργός Παρά τω Προέδρω στην Κυβέρνηση Γλαύκου Κληρίδη 1993. Συνέχισε στην ίδια θέση στην Κυβέρνηση Γλαύκου Κληρίδη 1998. Παρέμεινε στη θέση αυτή έως τη λήξη της θητείας της κυβέρνησης το 2003.

## Παραπομπές


## Πηγές
*

|-

Κατηγορία:Υφυπουργοί Παρά τω Προέδρω (Κύπρος)
Κατηγορία:Κυβέρνηση Γλαύκου Κληρίδη 1993
Κατηγορία:Κυβέρνηση Γλαύκου Κληρίδη 1998
Παγκόσμιο Πρωτάθλημα Στίβου 2019 – 3000 μέτρα στιπλ ανδρών

Τα **[[3000 μέτρα στιπλ]] ανδρών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα την 1 και 4 Οκτωβρίου.

## Ρεκόρ

## Πρόγραμμα

## Αποτελέσματα

### Σειρές
Οι τρεις πρώτοι κάθε σειράς (Q) και οι επόμενοι έξι γρηγορότεροι (q) προκρίνονται στον τελικό.

### Τελικός

## Παραπομπές

003000 μΣ Αν
Απόστολος Κοντός

Ο **Απόστολος Κοντός** ήταν Ελληνοκύπριος πολιτικός. Διετέλεσε Υφυπουργός Παρά τω Προέδρω της Κύπρου στην Κυβέρνηση Αρχιεπισκόπου Μακαρίου Γ΄ 1960 από το 1960 έως το 1963.

## Παραπομπές


|-

Κατηγορία:Υφυπουργοί Παρά τω Προέδρω (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1960
Άγιος Κοσμάς Ιωαννίνων

Ο **Άγιος Κοσμάς** ή **Άγιος Κοσμάς Πωγωνίου** είναι ορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 630 μέτρων.

## Γεωγραφικά στοιχεία - αξιοθέατα
Ο Άγιος Κοσμάς βρίσκεται προς τα σύνορα της Ελλάδας με την Αλβανία και ιστορικά ανήκει στα Πωγωνοχώρια. Το χωριό είναι κτισμένο ανάμεσα σε τρεις καταπράσινους λόφους απέναντι από τα  τη Νεμέρτσικα (Δούσκο) και το Πάπιγκο. Αξιοθέατα αποτελούν το παλιό και νέο δημοτικό σχολείο καθώς και το συγκρότημα του νερόμυλου - νεροτριβής του χωριού τα οποία έχουν χαρακτηριστεί ως ιστορικά διατηρητέα μνημεία. Η γύρω από τον Άγιο Κοσμά περιοχή καλύπτεται από "*δάσος ανοικτού χαρακτήρα με ώριμα δέντρα βελανιδιάς, υγρά μέρη (πηγές, χείμαρροι) και μικρές ρεματιές στους γύρω λόφους"* και έχει χαρακτηριστεί Βιότοπος CORINE.

## Ονομασία - διοικητικά στοιχεία
Ως οικισμός αναφέρεται με την παλιά ονομασία *Κακσοί* το 1919, μετά την απελευθέρωση, στο ΦΕΚ 184Α - 19/08/1919 να προσαρτάται στην τότε κοινότητα Λαχανοκάστρου και το 1920 με το ΦΕΚ 76Α - 03/04/1920 να ορίζεται έδρα της ομώνυμης νεοϊδρυθείσας κοινότητας. Μετονομάστηκε σε Άγιο Κοσμά Πωγωνίου το 1928 με το ΦΕΚ 81Α - 14/05/1928. Σύμφωνα με το σχέδιο Καλλικράτης αποτελεί τη τοπική κοινότητα Αγίου Κοσμά που ανήκει στη δημοτική ενότητα Άνω Πωγωνίου του Δήμου Πωγωνίου και σύμφωνα με την απογραφή 2011 έχει πληθυσμό 46 κατοίκους. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 7,939 χμ² (2011).

## Πληθυσμιακά στοιχεία

## Εξωτερικοί σύνδεσμοι

* Η ιστορία του Αγίου Κοσμά Πωγωνίου  από τον ιστότοπο http://www.pogoni.gr/

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Κατηγορία:Χωριά της Ελλάδας-επέκταση
Σουδητικά Όρη

[μικρογραφία|[Κράλιτσκι Σνιέζνικ]]
[μικρογραφία|Το [Χάλα Ιζέρσκα (πολωνικά: Πόλος του Κρύου) στα όρη Γίζερα]]
[μικρογραφία|[Αγρινό|Μουφλόν στην Σουδητία]]
Τα **Σουδητικά Όρη** (ή **Σουδήτες**, γνωστά και ως **Σουντέτεν** από το γερμανικό τους όνομα, τσεχικά: *Krkonošsko-jesenická subprovincie* ή *Sudety,* πολωνικά: *Sudety*) είναι οροσειρά στην Κεντρική Ευρώπη. Αποτελούν το υψηλότερο μέρος του βοημικού ορεινού όγκου (μασίφ). Τα Σουδητικά Όρη εκτείνονται από την πρωτεύουσα της Σαξονίας, την Δρέσδη (στα βορειοδυτικά) μέχρι το οροπέδιο Γκουουμπτσίτσε και μέχρι την λεκάνη της Οστράβας και την Μοραβιανή Πύλη (*Moravská brána*) στην Τσεχία στα ανατολικά. Γεωγραφικά τα Σουδητικά Όρη είναι οροσειρά μεσαίου υψομέτρου (*Mittelgebirge*) με μερικά χαρακτηριστικά που χαρακτηρίζουν τα υψηλά βουνά. Τα οροπέδια και οι κορυφές των Σουδητικών ορέων τα ομοιάζουν περισσότερο με τα βορειοευρωπαϊκά όρη, παρά με τις Άλπεις.

Στα δυτικά τα Σουδητικά Όρη συνορεύουν μετά τα Όρη Λιθόπετρας του Έλβα. Το δυτικότερο μέρος των Σουδητικών ορέων βρίσκεται στο άλσος της Δρέσδης (*Dresdner Heide*) στη Δρέσδη, το δυτικότερο μέρος των Λόφων και Υψιπέδων της Δυτικής Λουσατίας. Στα ανατολικά των Σουδητικών ορέων, η Μοραβιανή Πύλη και η λεκάνη της Οστράβας τα χωρίζει από τα Καρπάθια. Το υψηλότερο όρος των Σουδητικών ορέων είναι το όρος Σνιέζκα (υψόμετρο: 1.603 μέτρα), το οποίο είναι το υψηλότερο βουνό της Τσεχίας, της Βοημίας, της Σιλεσίας και του Βοεβοδάτου Κάτω Σιλεσίας. Η Σνιέζκα βρίσκεται στα όρη Κρκονόσε/Καρκονόσε, ευρισκόμενη στο σύνορο Τσεχίας-Πολωνίας. Το όρος Πραντιέντ (υψόμετρο: 1.491 μέτρα) στα όρη Χρούμπι Γιεσένικ είναι το υψηλότερο βουνό της Μοραβίας. Το όρος Σμρεκ/Σμρκ (υψόμετρο 1.072 μέτρα) στα όρη Γίζερα είναι το υψηλότερο σημείο της Λουσατίας και η υψηλότερη κορυφή των Σουδητικών ορέων σε γερμανικό έδαφος. Είναι επίσης το υψηλότερο βουνό στη Γερμανία ανατολικά του Έλβα. Το όρος Λάουσε/Λουζ (άνω σορβικά: *Łysa*, υψόμετρο 793 μέτρα) βρίσκεται στα όρη Τσίταου, το υψηλότερο μέρος των Λουσατιανών Ορέων. Οι σημαντικότεροι ποταμοί που πηγάζουν από τα Σουδητικά Όρη είναι ο Έλβας, ο Όντερ, ο Σπρέε, ο Μοράβας, ο Μπουμπρ, ο Λουσατιανός Νάισσε, ο Ανατολικός Νάισσε, ο Γίζερα και ο Κβίσα. Τα υψηλότερα σημεία των Σουδητικών Όρεων προστατεύονται από τα φυσικά πάρκα, Καρκονόσε και Στοουόβε στη Πολωνία και το πάρκο Κρκονόσε στη Τσεχία.

Οι Γερμανοί της Σουδητίας (οι γερμανόφωνοι κάτοικοι της Τσεχοσλοβακίας) και η Σουδητία (οι περιοχές στα σύνορα της Βοημίας, της Μοραβίας και της Τσεχικής Σιλεσίας στις οποίες κατοικούσαν) ονομάστηκαν έτσι από τα Σουδητικά Όρη. 

## Παραπομπές


## Εξωτερικοί σύνδεσμοι

* Orographic map with Sudetes highlighted (γαλλικά)
* Orographic map with Sudetes highlighted


Κατηγορία:Οροσειρές της Πολωνίας
Κατηγορία:Βουνά της Τσεχίας
Κατηγορία:Σουδητία
Κατηγορία:Οροσειρές της Σαξονίας
Στοιχείο Περιόδου 3

Ένα **στοιχείο περιόδου 3** είναι ένα από τα χημικά στοιχεία στην τρίτη σειρά (ή περίοδο) του περιοδικού πίνακα των χημικών στοιχείων. Ο περιοδικός πίνακας παρουσιάζεται σε σειρές για να επεξηγηθούν οι επαναλαμβανόμενες (περιοδικές) τάσεις στη χημική συμπεριφορά των στοιχείων καθώς αυξάνεται ο ατομικός τους αριθμός. Η τρίτη περίοδος περιλαμβάνει οκτώ στοιχεία: νάτριο, μαγνήσιο, αργίλιο, πυρίτιο, φώσφορος, θείο, χλώριο και αργό. Τα πρώτα δύο, το νάτριο και το μαγνήσιο, είναι μέλη του "τομέα s" του περιοδικού πίνακα, ενώ τα υπόλοιπα είναι μέλη του "τομέα p". Όλα τα στοιχεία της περιόδου 3 εμφανίζονται στη φύση (σε αντίθεση με τα τεχνητά στοιχεία) και έχουν τουλάχιστον ένα σταθερό ισότοπο.

Κατηγορία:Περιοδικός πίνακας
Ποντικάτες Ιωαννίνων

Οι **Ποντικάτες** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Οι Ποντικάτες βρίσκονται δίπλα στα σύνορα της Ελλάδας με την Αλβανία, στις νότιες πλαγιές του όρους Μακρύκαμπος σε υψόμετρο 700 μέτρα και ιστορικά ανήκουν στα Πωγωνοχώρια. Απέχουν περίπου 65 χιλιόμετρα ΒΔ. από τα Ιωάννινα, 32 χιλιόμετρα Δ.-ΒΔ. από το Καλπάκι (η έδρα του δήμου) και 15 χιλιόμετρα Ν.-ΝΑ. από τον συνοριακό σταθμό Δρυμάδων. 

Αναφέρεται επίσημα το 1919, μετά την απελευθέρωση, στο ΦΕΚ 184Α - 19/08/1919 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης αποτελεί τη τοπική κοινότητα Ποντικατών που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 ως κοινότητα έχει πληθυσμό 60 κατοίκους, ενώ ως οικισμός 50.

## Εξωτερικοί σύνδεσμοι

* Το χωριό Ποντικάτες - Ονομασία από τον ιστότοπο https://web.archive.org/web/20190417113036/http://www.520greeks.com/

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Τζεμάλ Μουφτιζατέ

Ο **Τζεμάλ Μουφτιζατέ** ήταν Τουρκοκύπριος πολιτικός. Διετέλεσε Υφυπουργός Παρά τω Αντιπροέδρω της Κύπρου από το 1960 έως το 1963 στην Κυβέρνηση Αρχιεπισκόπου Μακαρίου Γ΄ 1960. Αντιπρόεδρος ήταν ο Φαζίλ Κιουτσούκ.

## Παραπομπές


Κατηγορία:Τουρκοκύπριοι πολιτικοί
Κατηγορία:Κύπριοι υφυπουργοί
Κατηγορία:Κυβέρνηση Αρχιεπισκόπου Μακαρίου Γ΄ 1960
Στοιχείο Περιόδου 4

Ένα **στοιχείο περιόδου 4** είναι ένα από τα χημικά στοιχεία στην τέταρτη σειρά (ή περίοδο) του περιοδικού πίνακα των στοιχείων. Ο περιοδικός πίνακας παρουσιάζεται σε σειρές για να επεξηγηθούν οι επαναλαμβανόμενες (περιοδικές) τάσεις στη χημική συμπεριφορά των στοιχείων καθώς αυξάνεται ο ατομικός τους αριθμός, αρχίζει μια νέα σειρά όταν αρχίζει να επαναλαμβάνεται η χημική συμπεριφορά, πράγμα που σημαίνει ότι τα στοιχεία με παρόμοια συμπεριφορά εμπίπτουν στις ίδιες κάθετες στήλες. Η τέταρτη περίοδος περιλαμβάνει 18 στοιχεία που ξεκινούν με κάλιο και τελειώνουν με κρυπτό. Βλέπει την πρώτη εμφάνιση του "τομέα d" στον πίνακα.

Κατηγορία:Ομάδες χημικών στοιχείων
Νεοχώρι Πωγωνίου Ιωαννίνων

Το **Νεοχώρι** (παλαιότερα: Νέα Κατούνα), είναι ημιορεινός οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Νεοχώρι βρίσκεται σε υψόμετρο 320 μέτρα σε απόσταση 18 χιλιόμετρα. βορειοδυτικά από τα Ιωάννινα (μέσω Ροδοτόπι) και 22 χιλιόμετρα νοτιοανατολικά από το Καλπάκι (η έδρα του δήμου). Ως οικισμός αναφέρεται το 1919 στο ΦΕΚ 184Α - 19/08/1919 με την παλιά ονομασία *Νέα Κατούνα* να προσαρτάται στην τότε κοινότητα Κτισμάτων. Μετονομάστηκε σε Νεοχώριον το 1955 με το ΦΕΚ 287Α - 10/10/1955. Σύμφωνα με το σχέδιο Καλλικράτης μαζί με τα Κτίσματα αποτελούν την τοπική κοινότητα Κτισμάτων που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 απογράφησαν 7 κάτοικοι.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Ηλίας Ηλιάδης

Με το όνομα **Ηλίας Ηλιάδης** είναι γνωστοί οι:

*Ηλίας Ηλιάδης (αθλητής)
*Ηλίας Ηλιάδης (πολιτικός)
Τάτρα

Το **όρη Τάτρα** ή **Τάτρας** (*Tatry* στα σλοβακικά και τα πολωνικά) είναι  οροσειρά, η οποία αποτελεί φυσικό σύνορο ανάμεσα στη Σλοβακία και τη Πολωνία. Είναι η υψηλότερη οροσειρά των Καρπάθιων Ορέων. Τα όρη Τάτρα είναι μια διακριτή οροσειρά από τα χαμηλά Τάτρα (), μια ξεχωριστή σλοβακική οροσειρά η οποία βρίσκεται νοτιότερα των Τάτρα.

Τα όρη Τάτρα έχουν μικρή έκταση καθώς καλύπτουν μια έκταση 785 τ.χλμ., εκ των οποίων περίπου 610 τ.χλμ. (77.7%) βρίσκονται σε σλοβακικό έδαφος και περίπου 175 τετραγωνικά χιλιόμετρα (22.3%) σε πολωνικό έδαφος. Η υψηλότερη κορυφή τους με ύψος 2.655 μέτρα ονομάζεται Γκέρλαχ ή Γκερλαχόφσκι στιτ και βρίσκεται βόρεια της πόλης Πόπραντ εξολοκλήρου σε σλοβακικό έδαφος. Το όρος Ρίσι στα σύνορα Σλοβακίας-Πολωνίας έχει τρεις κορυφές. Από αυτές η βορειοδυτική, η οποία βρίσκεται σε υψόμετρο 2.499 μέτρων, είναι το υψηλότερο σημείο της Πολωνίας. Βρίσκεται νότια του Ζακοπάνε στα σύνορα με τη Σλοβακία.

Το μήκος της οροσειράς Τάτρα, το οποίο μετράται ως η απόσταση από τους ανατολικούς πρόποδες του Κομπιλί βρχ (1109 μ.) μέχρι τους νοτιοδυτικούς πρόποδες του Οστρύ βρχ (1128 μ.), είναι σε ευθεία γραμμή 57 χιλιόμετρα, ή 53 χιλιόμετρα σύμφωνα με κάποιες άλλες πηγές. Το μήκος της κύριας οροσειράς είναι 80 χιλιόμετρα. Το πλάτος της οροσειράς δεν ξεπερνά τα 19 χιλιόμετρα. Τα όρη Τάτρα ξεκινούν από το χωριό Χούτι (στα δυτικά) και τελειώνει στο χωριό Ζντιάρ (στα ανατολικά).

Η οροσειρά Τάτρα προστατεύεται με νόμο. Το πολωνικό μέρος της οροσειράς Τάτρα ανήκει στο εθνικό πάρκο Τάτρα της Πολωνίας και το σλοβακικό μέρος της στο Εθνικό Πάρκο Τάτρα της Σλοβακίας. Αυτά τα δύο εθνικά πάρκα εντάχθηκαν ενιαίως στο Παγκόσμιο Δίκτυο  Βιόσφαιρας της Ουνέσκο. Το 1992 η Ουνέσκο όρισε από κοινού το εθνικό πάρκο Τάτρα στη Πολωνία και το εθνικό πάρκο Τάτρα στη Σλοβακία ως διασυνοριακό καταφύγιο βιόσφαιρας.

## Παραπομπές

Κατηγορία:Βοεβοδάτο της Μικράς Πολωνίας
Κατηγορία:Βουνά της Σλοβακίας
Κατηγορία:Οροσειρές της Πολωνίας